open-index/open-wikipedia-markdown huggingface dataset:
Július Barták

**Július Barták** (* 23. marec 1896, Banská Bystrica† 1. apríl 1959, Bratislava) bol slovenský historik, archivár, úradník.

## Životopis
Narodil sa v rodine krajčíra Jána Bartáka a jeho manželky Rozálie rod. Skalkovej. Ľudovú a strednú školu vychodil vo svojom rodisku. Po skončení strednej školy pracoval v rokoch 19191947 ako účtovný revízor štátnych lesných riaditeľstiev v Banskej Bystrici, v Liptovskom Hrádku, v Solivare a v Oravskom Podzámku. Venoval sa histórii lesníctva, hoci neabsolvoval vysokoškolské štúdium histórie, bol autodidaktom (samoukom). Jeho služobné zaradenie mu umožnilo poznať všetky lesné riaditeľstvá na Slovensku. Bol iniciátorom Lesohospodárskeho múzea pri Riaditeľstve štátnych lesov a majetkov v Banskej Bystrici. Po oslobodení sa sústredil na vybudovanie centrálneho archívu poľnohospodárstva a lesníctva. V rokoch 19461947 bol vedúcim kultúrno-historického oddelenia Povereníctva pôdohospodárstva a pozemkovej reformy v Bratislave. Stal sa iniciátorom, spoluzakladateľom a prvým riaditeľom Pôdohospodárskeho archívu, kde pôsobil v rokoch 19481955. Roku 1948 sa stal predsedom akčného výboru Slovenskej historickej spoločnosti. V rokoch 19511954 bol členom Slovenskej archívnej komisie.

## Tvorba
V odbornej tvorbe sa venoval dejinám lesníctva a lesníckeho školstva ale i stredoslovenských banských miest, problémom hospodárskych dejín. Štúdie publikoval v odborných periodikách, prispieval aj do novín a časopisov.

## Dielo
* *Z minulosti Liptovského Hrádku*, Banská Bystrica r. 1935
* *Stručné dejiny lesného hospodárstva na Slovensku*, B.m. r. 1932
* *Z minulosti štátneho lesného hospodárstva v okolí Banskej Bystrice a Starých Hôr*, Banská Bystrica r. 1929
* *Vývin lesníckeho školstva na Slovensku*, Bratislava r. 1942

## Referencie

## Literatúra
* 
* *[[Slovenský biografický slovník]]*

## Externé odkazy
* 

Kategória:Slovenskí archivári
Kategória:Slovenskí historici
Kategória:Slovenskí lesníci
Kategória:Osobnosti z Banskej Bystrice
Juraj Bartaky

**Juraj Bartaky** (* 10. apríl 1861 Žilina - † 25. júl 1913, tamže) bol slovenský rímskokatolícky kňaz, národnokultúrny pracovník. Pseudonym: **Ďurko spod Dubna**

## Životopis
Narodil sa v rodine Jána Bartakyho a jeho manželky Anny rodenej Augustinyiovej. Študoval na gymnáziu v Žiline a bohosloveckom seminári v Banskej Bystrici. Od 1883 kaplán v Slovenskej Ľupči a iných slovenských mestách. Popri pastoračnej činnosti sa venoval aj poľnohospodárskej osvete. Propagoval moderný systém striedavého hospodárenia, nové metódy prípravy pôdy, orby, sejby plodín.

## Literatúra
* *[[Slovenský biografický slovník]]*

## Externé odkazy
* 
*Záznam o narodení a krste v matrike záznam číslo 42; pokrstený ako Georgius Bartaky

Kategória:Slovenskí rímskokatolícki kňazi
Kategória:Osobnosti zo Žiliny
Kategória:Slovenskí kultúrni pracovníci
Anton Bartal

**Anton Bartal (pôv. Partl)** (* 24. apríl 1829, Banská Bystrica – † 6. september 1909, Dunaharaszti) bol slovenský pedagóg a filológ.

Jeho otec Anton Partl, jeho matka Anna Augustínova.

## Životopis
Študoval klasickú filológiu na univerzitách v Pešti a vo Viedni. Od 1856 prof. a riaditeľ gymnázia v Užhorode, 1858 stredoškolský prof. v Pešti, 1868 prednášal na peštianskej univerzite klasickú filológiu, súčasne riaditeľ cvičného gymnázia. Vydával diela starorímskych klasikov, autor slovníka stredovekej uhorskej latinčiny, početných slovníkov a učebníc latinčiny. Roku 1877 založil filologický zborník *Egytemes Philológiai Közlöny*. Prispieval odbornými článkami do maďarských jazykovedných časopisov.

## Literatúra
* *[[Slovenský biografický slovník]]*

## Externé odkazy
* 
* Záznam o narodení a krste v matrike záznam číslo 47; pokrstený ako Georgius Antonius Partl

Kategória:Maďarskí jazykovedci
Kategória:Osobnosti z Banskej Bystrice
Henrich Bartek

**Henrich Bartek** (* 25. marec 1907, Žilina – † 7. február 1986, Plattling) bol slovenský jazykovedec, vysokoškolský pedagóg a kultúrny pracovník.

Jeho otec Henrich Bartek, jeho matka Anna rod. Bayerová.

## Životopis
Študoval na gymnáziu v Žiline, potom na Filozofickej fakulte KU v Prahe, začas v Paríži a v Štrasburgu, v roku 1945 sa stal univerzitným profesorom. Po štúdiách bol prof. gymnázia v Banskej Bystrici, neskôr tajomníkom Ústredia ochotníckych divadiel, v rokoch 19321939 referent Matice slovenskej v Martine, zakladateľ a redaktor časopisu Slovenská reč a Naše divadlo. Od roku 1940 zakladateľ a redaktor časopisu Slovenský jazyk. V roku 1945 emigroval do Mníchova. Významný bádateľ v oblasti slovenskej jazykovedy, zaslúžil sa o ustálenie pravidiel slovenského pravopisu.

Autor samostatných prác a početných jazykovedných štúdií publikovaných v odborných časopisoch. V emigrácii publikoval štúdie v zborníkoch a v slovenských periodikách, samostatne vydal prácu *Slovenský pravopis* s gramatickými poučkami a slovníkom (1956).

Je pochovaný v Niederaltaichu.

## Dielo
* *K základom slovenskej prozodie*. Turčiansky Sv. Martin, 1935
* *Príspevok k dejinám slovenčiny*. Trnava, 1936
* *Anton Bernolák 1787 – 1937*. Trnava, 1937
* *Ľ. Štúr a slovenčina*. Martin, 1943
* *Správna výslovnosť slovenská*. Bratislava, 1944
* *Nový pravopis slovenský*. Whiting, 1954
* *Slovenský pravopis s gramatickými poučkami a slovníkom*. Whiting, 1956

## Literatúra
* BARTEK, Henrich. In: 

## Externé odkazy
* 

Kategória:Slovenskí jazykovedci
Kategória:Slovenskí kultúrni pracovníci
Kategória:Slovenskí univerzitní profesori
Kategória:Osobnosti zo Žiliny
Kategória:Absolventi Filozofickej fakulty Karlovej univerzity
Zuzana Bartková

**Zuzana Bartková** (rod. Paľová; * 22. november 1949, Hnúšťa) je slovenská historička umenia, dcéra maliara Jána Paľa.

## Životopis
Vyštudovala odbor výtvarná výchova na Pedagogickej fakulte v Banskej Bystrici (19681972) a v roku 1982 absolvovala štúdium odboru veda o výtvarnom umení na Filozofická fakulta Univerzity Komenského v Bratislave.

Od roku 1977 pracuje v Štátnej galérii v Banskej Bystrici, od roku 1983 ako historička umenia. Oblasť jej umenovedného výskumu je zameraná na súčasné slovenské umenie, umenie regiónu stredného Slovenska, na grafické slovenské umenie a na grafické medzinárodné umenie. Pôsobí ako usporiadateľka výstav, vydavateľka, zostavovateľka katalógov, skladačiek a autorka štúdií. Od roku 1989 je členkou Slovenskej výtvarnej únie – asociácie historikov, teoretikov a kritikov výtvarného umenia.

## Literatúra
* Kto bol kto v Banskej Bystrici v roku 2001

## Externé odkazy
* 

Kategória:Osobnosti z Hnúšte
Kategória:Slovenskí historici umenia
Kategória:Absolventi Filozofickej fakulty Univerzity Komenského v Bratislave
Jozef Barši

**Jozef Barši** (pôv. Neumann; * 24. február 1810, Janova Lehota - † 18. február 1893, Budapešť) bol rímskokatolícky kňaz, publicista a pedagóg.

## Životopis
Narodil sa v rodine riaditeľa školy Jozefa Neumanna a jeho manželky Anny. Študoval na gymnáziu v Kremnici, Banskej Štiavnici, Ostrihome, filozofiu v Nitre, teológiu v Pešti. V roku 1832 získal titul PhDr., v roku 1870 sa stal členom korešpondentom UAV. Rímskokatolícky kaplán v Dobrej Nive, Jastrabej, Nitrianskom Pravne, od 1834 v Tajove, 1835 vychovávateľ, 1836 tajomník banskobystrického biskupa, 1837 kurát v Miláne, 1840 administrátor v Krupine, 1842 v Košiciach, 1846 farár v Bicske.

Za básne a články uverejnené počas maďarskej revolúcie 18481849 v Pešti Hírlap bol v septembri roku 1849 odsúdený na trest smrti, trest mu bol pozmenený na 20 rokov väzenia. Bol väznený v Olomouci a v roku 1856 amnestovaný. V roku 1862 konvertoval na reform. vieru, 1867 pracovník Uhorského štatistického úradu. Autor článkov a štúdií z oblasti národohospodárstva, kultúry, politiky, náboženstva, školstva a štatistiky, príležitostnej poézie. Prekladal z angličtiny a nemčiny.

## Literatúra
* BARŠI, Jozef. In: 

## Externé odkazy
* 
* Záznam o narodení a krste v matrike pokrstený ako **Josephus Neumann**

Kategória:Slovenskí rímskokatolícki kňazi
Kategória:Slovenskí publicisti
Kategória:Osobnosti z Janovej Lehoty
Kategória:Slovenskí prekladatelia
Kategória:Uhorskí prekladatelia
Kategória:Maďarskí prekladatelia
Ervín Barta

MUDr. **Ervín Barta** CSc. (* 30. marec 1929, Ľubietová† 31. júl 1991, Bratislava) bol slovenský lekár, fyziológ a vysokoškolský pedagóg.

## Životopis
Navštevoval ľudovú školu v Ľubietovej, v štúdiu pokračoval na gymnáziu v Banskej Bystrici.

Roku 1952 získal titul MUDr. na Lekárskej fakulte SU v Bratislave v odbore všeobecné lekárstvo. Následne v rokoch 1960 titul CSc. a doc. v odbore experimentálna patológia a roku 1969 titul mimoriadny profesor v odbore patologická fyziológia.

Popredný slovenský fyziológ, vysokoškolský pedagóg a vedeckovýskumný pracovník, ktorý obohatil česko-slovenskú i svetovú lekársku vedu. Člen výboru Československej kardiologickej spoločnosti, Fyziologickej spoločnosti, Spoločnosti patologickej a klinickej fyziológie. Autor a spoluautor monografií, vysokoškolských učebníc a skrípt z patologickej fyziológie, publikoval vyše 260 odborných štúdií v domácich i zahraničných časopisoch a zborníkoch.

## Ocenenia
* Cena Smělého (1963)
* Cena Čs. lekárskej spoločnosti J.E.Purkyně (1968)

## Dielo
* *Fyziologické zväčšenie srdca.* - Bratislava 1964 (s Ľ. Komadelom a M. Kokavcom)
* *Metodologické problémy biologického experimentu*. - Bratislava 1988 (s J. Bolfom)

## Referencie

## Literatúra
* BARTA, Ervín. In: 

## Externé odkazy
* 

Kategória:Slovenskí lekári
Kategória:Slovenskí fyziológovia
Kategória:Slovenskí vysokoškolskí pedagógovia
Kategória:Absolventi Lekárskej fakulty Univerzity Komenského v Bratislave
Kategória:Vyučujúci na Lekárskej fakulte Univerzity Komenského v Bratislave
Kategória:Osobnosti z Ľubietovej
Inštitucionálna pamäť

**Inštitucionálna pamäť** (z angl. *institutional memory*) je niečo abstraktné v nejakej organizácii (fakty, know-how, skúsenosti, koncepcie), čo "prežije" jednotlivých členov tejto organizácie. V širšom zmysle sú to (dlhodobé) znalosti organizácie.

## Inštitucionálna pamäť vo volebnom systéme
Inštitucionálna pamäť je spôsob vymieňania členov určitých orgánov, najčastejšie politických inštitúcií. Podstata inštitucionálnej pamäte tkvie v tom, že sa voľba nových členov rozdelí na viacero etáp, tak aby v tých orgánoch nezostali iba novici. 

Príkladom môže byť napríklad český senát, v ktorom majú senátori funkčné obdobie 6 rokov. Voľby sa tam však konajú každé dva roky, s tým, že sa mení jedna tretina senátorov.

Kategória:Sociológia
Ján Bartoš

**Ján Bartoš** (* 29. apríl 1884, Banská Bystrica – ?) bol uhorský politik a úradník.

Jeho otec Ferdinand Bartoš, jeho matka Zuzana rod. Kordíková, jeho manželka Helena rod. Gálfiová.

## Životopis
Absolvoval gymnázium v Banskej Bystrici. Úradník Zvolenskej župy v Banskej Bystrici, neskôr pracoval v Budapešti. Od roku 1905 vedúci predstaviteľ Krajinskej ľudovej strany vo Zvolenskej župe, potom v celouhorskom rámci, v roku 1908 sa stal tajomníkom organizácie Katolícka ľudová jednota, v roku 1912 bol zvolený do parlamentu, vystupoval proti rozpadu Uhorska. Po vzniku ČSR pôsobil v Maďarsku. Prispieval do novín a časopisov, tlačou vyšli niektoré jeho parlamentné prejavy.

## Literatúra
* BARTOŠ, Ján. In: 

## Externé odkazy
* 

Kategória:Narodenia v 1884
Kategória:Uhorskí politici
Kategória:Slovenskí politici
Kategória:Slovenskí publicisti
Kategória:Osobnosti z Banskej Bystrice
Samuel Bartošovič

**Samuel Bartošovič**, tiež **Bartosowitz, Bartošovský** (*  Liptovský Ján – †  18. jún 1645, Banská Bystrica) bol slovenský náboženský spisovateľ a evanjelický kňaz.

## Rodina
* otec Ondrej Bartošovič
* matka Katarína Bartošovičová

## Životopis
Študoval na domácich evanjelických školách, okrem iných na gymnáziu v Bytči, od 1614 na univerzite vo Wittenbergu. Asi v rokoch 1617 – 1624 pôsobil ako rektor evanjelickej školy v Prievidzi, v roku 1624 sa stal konrektorom, v roku 1626 špitálskym rektorom a slovenským kazateľom v Banskej Bystrici. Vo Wittenbergu dišputoval na etickú tému o umiernenosti.

## Literatúra
* Slovenský biografický slovník

## Externé odkazy
* 

Kategória:Narodenia v 16. storočí
Kategória:Úmrtia 18. júna
Kategória:Úmrtia v 1645
Kategória:Slovenskí evanjelickí kňazi
Kategória:Slovenskí spisovatelia
Ján Bastner

**Ján (Bastnerus)** (prímeno **Neosolinus) Bastner** (*   Slovensko) bol filozof a veršovník.

## Životopis
Pochádzal pravdepodobne z Banskej Bystrice. V roku 1611 sa stal pomocníkom rektora pražskej univerzity, v roku 1612 bakalárom, v roku 1615 získal titul magister. V rokoch 1611 – 1612 a po roku 1617 učiteľ v Starom Měste pražskom, v období 1612 – 1617 v Tábore]. Autor filozofických dišpút, publikoval latinské príležitostné básne v spisoch iných autorov.

## Dielo
* *Disputatio philosophica mescellanea*, Praha r. 1618

## Literatúra
* Slovenský biografický slovník

## Externé odkazy
* 

Bastner, Ján
Jozef Karol Bauer

**Jozef Karol Bauer** (* Rožňava - † 6. jún 1874 Banská Bystrica) bol lekár, odborný spisovateľ.

## Životopis
Študoval na gymnáziu v Banskej Bystrici, medicínu na univerzite vo Viedni, 1837 MUDr., 1838 získal titul chirurga v Pešti. Mestský lekár, neskôr župný chirurg v Banskej Bystrici. Zakladateľ štúdia vplyvu prostredia na zdravie človeka postaveného na vlastnom pozorovaní. Zakladajúci člen a podporovateľ Matice slovenskej. Za lekársku pomoc ruským vojskám 18481849 vyznamenaný ruským radmi.

## Literatúra
* *[[Slovenský biografický slovník]]*

## Externé odkazy
* 

Kategória:Úmrtia v 1874
Kategória:Osobnosti z Rožňavy
Jakub Bauer

**Jakub Bauer** (* 17. júl 1894, Tužina – † 26. apríl 1997, Straubing) bol rímskokatolícky kňaz, cirkevný hodnostár a osvetový pracovník.

Jeho otec Ján Bauer, jeho matka Janka rod. Greschnerová.

## Životopis
Do roku 1914 študoval na gymnáziách v Prievidzi a v Banskej Bystrici, kde v rokoch 19141918 absolvoval filozoficko-teologickú vysokú školu, súčasne 2 semestre práva na nemeckej univerzite v Prahe. V roku 1918 bol vysvätený za kňaza, Mons., pápežský komorník. V roku 1918 sa stal rímskokatolíckym kaplánom, v roku 1919 administrátorom vo Veľkom poli, v rokoch 19191922 kaplánom a administrátorom v Kremnických Baniach, 19221945 kaplánom, administrátorom a farárom v Tužine. V roku 1945 emigroval do Nemecka, kde od toho istého roku pôsobil ako farár v Parnkofene v Bavorsku.

Predstaviteľ nemeckej katolíckej cirkvi a náboženského života na Slovensku, v roku 1933 inicioval vznik konferencie nemeckých farárov, založil cirkevný časopis Katholisches Leben im Karpatenland a v roku 1938 časopis Windfriedbote. Organizátor kultúrnych podujatí, v roku 1934 nemeckých katolíckych dní v Nitrianskom Pravne, podporoval zakladanie spevácko-divadelných a športových krúžkov. Po roku 1945 pokračoval v kultúrno-osvetovej činnosti v Nemecku, kde do roku 1984 pôsobil ako predseda Podporného spolku karpatonemeckých katolíkov, spoluzakladateľ, zástupca predsedu, neskôr čestný predseda Pracovného združenia karpatských Nemcov zo Slovenska. Vydavateľ časopisu Karpatenboten, publikačne činný, v tlači uverejňoval články cirkevného a kultúrneho zamerania.

## Literatúra
* BAUER, Jakub. In: 

## Externé odkazy
* 

Kategória:Slovenskí rímskokatolícki kňazi
Kategória:Nemeckí rímskokatolícki kňazi
Kategória:Slovenskí publicisti
Kategória:Nemeckí publicisti
Kategória:Osobnosti z Tužiny
Kategória:Storoční ľudia
Juraj Baummheckel

**Juraj Baummheckel**, tiež **Baumheckel** (* Banská Bystrica) bol slovenský mešťan.

## Životopis

Prvý slovenský študent z Banskej Bystrice na univerzite vo Wittenbergu (1523). Majiteľ neskorogotického domu č. 27 (29) na námestí v Banskej Bystrici z hornej strany Lazovnej ulice, nazývaný aj cisárskym (spomínaný už v roku 1535). Mestský radný pán v Banskej Bystrici (1540). Predstaviteľ reformného hnutia.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí politici
Kategória:Osobnosti z Banskej Bystrice
František Bayer

**František Bayer** (*   Slovensko) je podnikateľ.

## Životopis
Majiteľ firmy správy strojov na Námestí v Banskej Bystrici a dielní na Ľupčianskej ceste  (dnes Partizánska cesta).

## Literatúra
* Kto bol kto v histórii Banskej Bystrice 12552000
* Almanach a adresár mesta Banská Bystrica

## Externé odkazy
* 

Kategória:Slovenskí podnikatelia
Jaromír Bázlik

náhľad|Hrob Jaromíra Bázlika a jeho manželky Blanky Bázlikovej, rod. Anrašovanovej (a jej rodičov) v banskobystrickom evanjelickom cintoríne
**Jaromír Bázlik** (* 26. august 1909, Pukanec – † 1. január 1997, Banská Bystrica) bol slovenský právnik a kultúrny pracovník.

Jeho syn Igor Bázlik, Miroslav Bázlik, jeho manželka Blanka Bázliková (rod. Andrašovanová).

## Životopis
Pôsobil na Okresnom a Krajskom súde v Banskej Bystrici v rôznych funkciách. Znalec histórie a kultúrnych tradícií mesta Banská Bystrica. Stál pri zrode Kruhu priateľov hudby v Banskej Bystrici. Spieval v učiteľskom spevokole Hron. Odborný spolupracovník Literárneho a hudobného múzea v Banskej Bystrici a Matice slovenskej v Martine, hlavne v otázkach literárnej a hudobnej kultúry mesta za rakúsko-uhorskej monarchie a z čias I. ČSR. Prekladateľ archívnych dokumentov z maďarčiny, nemčiny, poľštiny, a latinčiny. Autor článkov v regionálnych periodikách.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí kultúrni pracovníci
Kategória:Osobnosti z Pukanca
Koloman Bazovský

**Koloman Bazovský** (* 28. február 1866, Závada – † 25. január 1950, Banská Bystrica) bol  redaktor, publicista, pedagóg.

## Rodina
Otec: Daniel Bazovský, matka: Zuzana rod. Skalošová. Brat Ľudovít Bazovský, syn: Miloš Alexander Bazovský.

## Životopis
Absolvoval Učiteľský ústav v Lučenci. Od roku 1887 učiteľ v Jasenovej. V rokoch 18901909 v Turanoch, kde sa pre svoje liberálne názory dostal do rozporu s cirkevnou vrchnosťou. Počas prvej svetovej vojny patril k členom ružomberského odbojového centra okolo Vavra Šrobára. Člen SNS. Do roku 1918 administrátor redakcie budapeštianskych Slovenských novín. V rokoch 19191922 vydavateľ a redaktor časopisov *Novohradská stráž* a *Slovenský juh* v Lučenci. V rokoch 19221926 pôsobil ako školský inšpektor. V roku 1926 odišiel do dôchodku, žil v Turčianskych Tepliciach a Banskej Bystrici.

Publikoval články s pedagogickou tematikou v časopise *Dom a škola*. V Slovenských novinách uverejňoval prózy s námetmi zo súčasnosti a z mestského života, romantické a dobrodružné romány, ako aj preklady z angličtiny, francúzštiny a ruštiny.

## Dielo
* Sbierka nových piesní, Budapešť (pred 1918)

## Literatúra
* BAZOVSKÝ, Koloman. In: 

## Externé odkazy
* Záznam o narodení a krste v matrike evanjelického zboru v Závade; položka číslo 8, pokrstený ako Koloman-Julius Bazovszky
* 

Kategória:Osobnosti zo Závady (okres Veľký Krtíš)
Oktáv Bazovský

**Oktáv Bazovský** (* 15. apríl 1916, Lučenec – † 31. január 1990, Harefield) bol slovenský krajinský pracovník, redaktor a právnik.

Jeho otec Ľudovít Bazovský, jeho matka Božena rod. Fajnorová.

## Životopis
Absolvoval Slovenskú obecnú školu pri Štátnom učiteľskom ústave, v roku 1934 maturoval na gymnáziu v Lučenci, v rokoch 19341936 študoval právo na Karlovej univerzite v Prahe, v rokoch 19361939 na UK v Bratislave. V rokoch 19381945 vykonával advokátsku prax v Banskej Bystrici a v Bratislave, v roku 1945 emigroval a do roku 1948 žil v Taliansku. V tom istom roku začal študovať ekonómiu na School of Economics v Londýne; JUDr. od 1948 v Anglicku.

V období 19511952 vydával s bratom Igorom časopis Slovák. V rokoch 19561980 pôsobil ako redaktor, neskôr vedúci slovenského vysielania rádia BBC v Londýne. Spoluzakladateľ a predseda Slovenského spolku vo Veľkej Británii, zapojil sa do činnosti Slovenského oslobodzovacieho výboru, neskôr Svetového kongresu Slovákov.

## Referencie

## Literatúra
* BAZOVSKÝ, Oktáv. In: 

## Externé odkazy
* 

Kategória:Slovenskí právnici
Kategória:Slovenskí redaktori
Kategória:Osobnosti z Lučenca
Kategória:Absolventi Právnickej fakulty Univerzity Komenského v Bratislave
Pavel Beblavý

**Pavel Beblavý** (pseudonymy **Anonymus**, **Božena Malina**, **P. Drahomír**, **Maruškin**, **P. Marulkin**, **P. Maruškov**) (* 16. máj 1847, Vrbovce, Slovensko – † 18. máj 1910, Sobotište, Slovensko) bol slovenský evanjelický kňaz a spisovateľ.

## Životopis
Narodil sa v rodine Pavla Beblavého a jeho manželky Anny, rodenej Podmajerskej. Študoval na gymnáziách v Banskej Štiavnici, v Bratislave, v Banskej Bystrici a v Revúcej a neskôr evanjelickú teológiu vo Viedni, kde bol v roku 1872 vysvätený za kňaza. Pôsobil ako evanjelický kaplán vo Vrbovciach a farár v Sobotišti. 

## Tvorba
Redigoval časopis Svit, do ktorého aj prispieval. Je autorom historicko-dobrodružného románu *Jánošík*. Pokúsil sa aj o etnografické a historické štúdium rodného kraja, z ktorého vydal povesti a bájky. V sérii čŕt *Obrázky zo Života* zdokumentoval svoju biografiu i pomery na slovenských gymnáziách.

## Dielo
* 1907 – *Oslobodenie* (Liptovský Mikuláš)
* 1907 – *Vrbovčanské povesti a báje* (Modra)
* 1907 – *Vykopali ženu* (Modra)
* 1910 – *Jánošík* (Ružomberok)
* 1935 – *Dedič Muráňa. Púť na Velehrad* (Praha)
* *Obrázky zo Života*

## Literatúra
* BEBLAVÝ, Pavel. In: 

## Iné projekty

## Externé odkazy
* 
* Plné texty diel Pavla Beblavého

Kategória:Slovenskí evanjelickí kňazi
Kategória:Slovenskí spisovatelia
Kategória:Osobnosti z Vrboviec
Ján Bečko

**Ján Bečko** (* 16. november 1889 Jasenie - † 14. apríl 1972 Bratislava) bol  politik, redaktor.

## Životopis
Pochádzal z maloroľnícko-robotníckej rodiny. Ľudovú školu vychodil v rodisku, roku 1904 sa v Podbrezovej vyučil za zámočníka. Roku 1921 zložil skúšky z meštianskej školy, v rokoch 1921-1922 navštevoval Obchodnú akadémiu v Banskej Bystrici. V rokoch 1904-1920 robotník št. železiarní v Podbrezovej, od 1920 predseda Bratskej revírnej pokladnice v Banskej Bystrici, profesionálny funkcionár sociálnej demokracie a jej masových organizácií, redaktor časopisov, 1938-1945 v emigrácii, 1939-1945 člen česko-slovenskej vlády v Londýne, po oslobodení spoluzakladateľ a funkcionár Strany práce, prednosta odboru Ministerstva sociálnej starostlivosti v Prahe, povereník zdravotníctva, riaditeľ Československých štátnych kúpeľov na Slovensku a pracovník Onkologického ústavu v Bratislave. V rokoch 1920-1939 poslanec Národného zhromaždenia, v rokoch 1945-1948 poslanec SNR. Nositeľ niekoľkých vyznamenaní. Po Februári 1948 odišiel z  politického života.

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí politici
Kategória:Osobnosti z Jasenia
Pavel Beckovský

**Pavel Beckovský** (* 8. november 1922 Šaštín-Stráže - † 4. apríl 1995 Bratislava) bol vojenský letec, protifašistický bojovník.

Jeho rodičia boli Ján Beckovský a Helena rod. Matulová.

## Životopis
Študoval na Škole leteckého dorastu v Trenčianskych Biskupiciach a v Banskej Bystrici, na Leteckej vojenskej akadémii v Hradci Králové, 1964-66 dvojročný kurz s maturitou na SVŠ v Banskej Bystrici. V r.1943-1944 inštruktor pešieho výcviku v Škole leteckého dorastu v Banskej Bystrici, od februára 1944 poddôstojník z povolania, účastník druhého odboja a SNP, od októbra 1944 v ZSSR preškolený na typ lietadla La-7. Následne zaradený ako pilot k 2. stíhaciemu leteckému pluku 1. čs. zmiešanej leteckej divízie v ZSSR. V r. 1963-1966 náčelník odd. leteckej prípravy a parašutistického športu KV Zväzarmu v Banskej Bystrici, 1966 náčelník stredoslovenského oblastného leteckého strediska ÚV Zväzarmu v Banskej Bystrici. Po 1958 sa zaslúžil o rozvoj a organizovanie športového letectva na Slovensku. Člen autorského kolektívu diela *Športové  lietanie, lietadlá, letci 1983* (Bratislava r. 1983), člen redakčnej rady časopisu Letectví a kosmonautika.

## Ocenenie
* R. 1945 Čs. vojenskou pamätnou medailou, Čs. vojenskou medailou Za chrabrosť pre nepriateľom, Radom SNP II.st.,
* 1947 Čs. vojnovým krížom 1939, neskôr ďalšími medailami a vyznamenaniami,
* 1968 Zaslúžilý vojenský letec ČSSR

## Literatúra
* BECKOVSKÝ, Pavel. In: 

## Externé odkazy
* 

Kategória:Slovenskí letci
Kategória:Osobnosti SNP
Kategória:Slovenské osobnosti druhej svetovej vojny
Kategória:Osobnosti zo Šaštína-Stráží
Kategória:Nositelia Radu Slovenského národného povstania
Peter Bedlovič

**Peter Bedlovič** (* 29. máj 1959 Lipany) je prokurátor.

## Životopis
V roku 19781982 absolvoval štúdium na Právnickej fakulte UPJŠ v Košiciach, 1982 získal titul JUDr. Ako prokurátor začínal na Okresnej prokuratúre, od r. 1988 pôsobí na Krajskej prokuratúre v Banskej Bystrici, do r. 1990 ako prokurátor, námestník krajského prokurátora (19901997) a v súčasnosti ako krajský prokurátor (1997). Je členom Vedeckej rady Právnickej fakulty UMB v Banskej Bystrici (1997).

## Literatúra
* Kto bol kto v Banskej Bystrici v roku 2001

## Externé odkazy
* 

Bedlovič, Peter
Kategória:Slovenskí prokurátori
Roman Bednár

**Roman Bednár** (* 19. marec 1942 Čadca) (vl. m. Roman Podolský) je slovenský spisovateľ literatúry faktu a básnik.

## Životopis
Študoval na Strednej priemyselnej škole spojovacej techniky v Banskej Bystrici, na VŠ elektrotechnickej v Bratislave. V roku 1969 emigroval do Nemecka. Od roku 1975 spisovateľ v slobodnom povolaní. Známy je ako autor literatúry faktu z oblasti astronómie, fantastiky, histórie. Od roku 1991 žije striedavo na Slovensku a v Nemecku. Príležitostne sa venuje aj poézii, o čom svedčí filozofická básnická zbierka s tematikou vesmíru.

## Dielo
* Proroctvá a tajomstvá kozmu (1993)
* Extáza erotiky (1993)
* Najväčší géniovia západnej civilizácie (1995)
* Nofretete a Echnaton - 1. diel (1996)
* Nofretete a Echnaton - 2. diel (1996)
* Cesty životom (1997)
* Tajuplný a záhadný kozmos (1997)
* Za prahom 3. tisícročia (1998)
* Slovensko v Európe 21. storočia (1999)
* Kozmické melódie - verše srdca a výpovede intelektu (1999)
* Pravda o večných zákonoch samozvanej "bohyne" Natálie Makedonovej (1999)
* Súčasné Nemecko za fasádou demokracie (2000)
* Byzantínec - mudrc kráľa Svätopluka (2000)
* Magický svet zajtrajška (2001)
* Tajomstvo dlhého života (2002)
* Spoveď psychiatra (2004)
* Kozmos, duch a vedomie (2005)

## Literatúra
* *[[Slovník slovenských spisovateľov 20. storočia]]*

## Externé odkazy
* www.roman-bednar.com

## Zdroj
* 

Kategória:Slovenskí spisovatelia
František Bednár (kňaz)

**František Bednár** (* 20. júl 1916 Kočín-Lančár – † 25. január 1987 Trnava) bol slovenský  rímskokatolícky kňaz, náboženský spisovateľ, cirkevný hodnostár a jezuita. 

## Rodina
* otec: Ján Bednár
* matka: Mária Bednárová, rod. Ďurišová

## Život
Študoval filozofiu v Krakove a v Záhrebe, v rokoch 1942 - 1945 študoval teológiu v Banskej Bystrici a Ružomberku, roku 1945 bol vysvätený za kňaza. Neskôr sa stal rektorom jezuitskej rezidencie a Teologického inštitútu Spoločnosti Ježišovej v Trnave, kde prednášal fundamentálnu teológiu. Pričinil sa najmä o duchovnú formáciu rehoľného dorastu, ktorú prerušilo násilné zrušenie kláštorov.

## Dielo
František Bednár spracoval podľa cudzej predlohy výchovne zameraný životopis svätého Stanislava Kostku, ktorý vyšiel v Trnave v roku 1943.

## Zdroje
* BEDNÁR, František. In: 
* 

Kategória:Slovenskí rímskokatolícki kňazi
Kategória:Slovenskí náboženskí spisovatelia
Kategória:Osobnosti z Kočína-Lančára
Kategória:Slovenskí jezuiti
Štefan Bednár

**Štefan Bednár** (pseudonym *Šimon Bis*, * 15. máj 1909, Myjava - † 15. január 1976, Bratislava) bol slovenský maliar, grafik, kresliar a ilustrátor, publicista. Jeho synom bol prozaik Vlado Bednár.

## Život

Narodil sa 15. mája 1909 myjavskému remeselníkovi Pavlovi Bednárovi a jeho manželke Anne rod. Púlovej. Študoval na Umeleckopriemyselnej škole v Prahe, ktorú dokončil v roku 1927. Maľovať začal ako študent v Prahe, ale naplno sa rozvinul až v Paríži (veduty, cirkusové, artistické a športové námety, konské dostihy, tanečnice, voľné krajinárske a figurálne kompozície). Civilnými motívmi sa priblížil francúzskej a českej maľbe. 

Počas 1. slovenskej republiky spolupracoval s ilegálnou KSS na príprave SNP, ako spojka medzi Gustávom Husákom a miestnymi odbojovými organizáciami. Vystupoval pod pseudonymom *Šimon*. Podielal sa na tvorbe falošných dokladov pre ľudí žijúcich v ilegalite. 

## Dielo

Počas SNP bol redaktor týždenníka pre politiku Nové slovo v Banskej Bystrici, bol tiež publicista, výtvarník povstaleckej tlače a organizátor kultúry. V Banskej Bystrici vytvoril množstvo politických karikatúr, plagátov, letákov, niekoľko linorytov. Svoje pôsobenie v SNP popísal v diele Dvojník Šimon ide do povstania, a svoju následnú ilegalitu, väznenie a pobyt v nacistickom koncentračnom tábore v diele Ďaleko sú fronty, ďaleko je máj. Je autorom cyklu obrazov s povstaleckými a vojnovými námetmi a spoluautor publikácie o slovenskom výtvarnom umení, bibliografických publikácií, čŕt a článkov.

## Ocenenie
* Rad slovenského národného povstania I. triedy, 1945
* Rad práce, 1959
* zaslúžilý umelec, 1968

## Referencie

## Literárne dielo
* 
* Bednár, Štefan: *Bohém hľadá vlasť.* 2 zv. Bratislava : Slovenský spisovateľ, 1984. 

## Externé odkazy
* Diela autora v zbierkach slovenských galérií

## Zdroje
* Slovenský biografický slovník
* 

Kategória:Osobnosti z Myjavy
Kategória:Slovenskí maliari
Kategória:Slovenskí grafici
Kategória:Slovenskí ilustrátori
Kategória:Slovenskí publicisti
František Eduard Bednárik

**František Eduard Bednárik** (niekedy sa podpisoval aj ako **Edvard Bednařík**) (* 11. február 1902, Bystřice pod Hostýnem - † 16. február 1960, Žilina) bol  architekt.   

Jeho otec František Bednárik, jeho matka Božena rod. Plánková 

## Životopis
Študoval na Štátnej vyššej škole stavebnej v Brne, potom pracoval u architekta B. Hubschmanna v Prahe, kde pokračoval v štúdiu architektúry na ČVUT. V roku 1930 dosiahol titul Ing. Absolvoval študijné cesty v Nemecku, Francúzsku, Belgicku, Holandsku a i. Pôsobil ako samostatný architekt. Navrhoval verejné budovy najmä v Žiline a v Banskej Bystrici, naposledy sa zúčastnil súťaži návrhu športového areálu v Prešove. Bol členom Zväzu slovenských architektov. Patril pomerne k zreteľnej podskupine moderne funkcionalisticky orientovaných tvorcov, ktorí smerovali k organicky poňatej architektúre. Neuspokojila ich strohá racionálnosť funkcionalizmu, hoci ich diela vychádzali z tohto základu.

## Dielo
* 1927-1931 – Hotel Metropol, Žilina
* Kaplnka Sedembolestnej Panny Márie v lesoparku Chrasť v Žiline (1928)
* Športhotel, Donovaly (1938-1939)
* Bývalý dom Zväzu obecných a obvodných notárov, Banská Bystrica
* Ústredná budova Stredoslovenských elektrární, Banská Bystrica, Švantnerova 9 (spolu s → V. Zraževským) (1938-1941, 1939-1941)
* Budova strednej školy a býv. notárskeho úradu, Banská Bystrica
* Sídlisko Banská Bystrica-Uhlisko, obytné domy postavené pre vojenských gážistov (1938)
* Budova Stredoslovenskej energetiky, Žilina, Republiky 5 (spolu s → F. Čapkom a Š. Paulíkom) (1941, 1942)
* Letné kúpalisko a hotel Laura, Rajecké Teplice, Ul. J. Gabčíka (Rajecká cesta) (1942, 1944)
* Budova bývalej notárskej ubytovne v Banskej Bystrici, Československej armády 25 (1935, 1936-1937)
* Budova na dnešnom Štefánikovom nábreží č.6 v Banskej Bystrici, pôvodne Štátny učiteľský ústav, neskôr Gymnázium Andreja Sládkoviča, v súčasnosti Základná umelecká škola,  (1932, 1934)
* Hvezdáreň, Tatranská Lomnica 154, Skalnaté pleso (spoolu s → V. Houdekom) (1940, 1943)
* Obecná ľudová škola v Kamennej Porube r. 1929

## Zdroje
* BEDNÁRIK, František Eduard. In: 
* Dulla, M. – Moravčíková, H.: *Architektúra Slovenska v 20. storočí*. Bratislava, Slovart 2002. 512 s., tu s. 400.
* Register modernej architektúry Slovenska
* Kronika obce Kamenná Poruba
* 

## Externé odkazy
* Fotogaléria architektúry v Žiline podľa F. E. Bednárika

Kategória:Slovenskí architekti
Kategória:Absolventi Českého vysokého učení technického
Andrej Begala

**Andrej Begala** (* 2. február 1921, Slotince† 5. jún 1992 Kežmarok) bol slovenský dôstojník a protifašistický bojovník, účastník SNP.

## Životopis
Jeho otec Juraj Begala, jeho matka Zuzana rod. Kittanová. V rokoch 19361940 študoval na Učiteľskom ústave v Prešove, 1941 na poddôstojníckej škole v Spišskej Novej Vsi, 19411943 na Vojenskej akadémii v Bratislave, 1943 absolvoval kurz spojovacieho vojska v Halle. Od 1943 dôstojník slovenskej armády, od 1945 dôstojník čs. armády, 1949 z armády prepustený, neskôr pracoval v úradníckych povolaniach. Účastník druhého čs. odboja, v máji 1944 s práporom odoslaný na východné Slovensko, kde nadviazal spojenie s partizánmi, ktorým dodával zbrane.

Po vypuknutí SNP v neprítomnosti veliteľa práporu prevzal velenie a odviedol ho k partizánom, od 28. augusta 1944 príslušník 1. čs. armády na Slovensku, po príchode do Banskej Bystrice pridelený k armádnemu telegrafickému práporu, od 15. októbra 1944 príslušník 1. taktickej skupiny (Kriváň), po potlačení povstania pokračoval v boji s touto partizánskou skupinou. Po 1948 z politických dôvodov prepustený z armády, 1991 rahabilitovaný v hodnosti podplukovník.

## Ocenenie
* Roku 1945 vyznamenaný Čs. vojnovým krížom 1939 (dvakrát), 1946 čs. vojenskou medailou Za chrabrosť pred nepriateľom

## Literatúra
* BEGALA, Andrej. In: 

## Externé odkazy
* 

Kategória:Slovenské vojenské osobnosti
Kategória:Osobnosti SNP
Kategória:Politicky prenasledovaní v Česko-Slovensku
Kategória:Nositelia Československého vojnového kríža 1939
Kategória:Osobnosti z Ihlian
Karol Béla

**Karol Béla** (* 27. apríl 1922, Zvolen – † 24. júl 1983, Banská Bystrica) bol slovenský zbormajster.

## Životopis
Po maturite na gymnáziu vo Zvolene pôsobil v rôznych občianskych a hudobníckych povolaniach. V r.19491954 spevák a zbormajster SĽUK-u, 19541955 dirigent Maď. ľud. umeleleckého kolektívu, 19551956 člen speváckeho súboru v Prahe, 19561959 hudobný referent Krajského domu osvety a 19591978 zbormajster opery DJGT v Banskej Bystrici. Do 1975 bol jediným zbormajstrom súboru DJGT. Naštudoval zbory do inscenácií Eugen Onegin, Krútňava, Faust a Margaréta, Knieža Igor a i.

## Literatúra
* *[[Encyklopédia dramatických umení Slovenska]]*

## Externé odkazy
* 

Kategória:Osobnosti zo Zvolena
Pavel Jozef Belák

**Pavel Jozef Belák** (* 11. január 1920, Horná Lehota – † 23. október 1944, Slavošovce) bol právnik a protifašistický bojovník.

Jeho otec Ján Belák, jeho matka Margita rod. Kováčová, jeho brat Ján Daniel Belák 

## Životopis

Maturoval na gymnáziu v Banskej Bystrici, právo študoval na univerzite v Bratislave, 1944 JUDr. Pracovník Slov. obilnej spol. Príslušník partizánskej brigády Za slobodu Slovanov, komisár jej oddielu Sláva. Zúčastnil sa na bojoch o Telgárt. 
S bratom a i. partizánmi zahynul pri výbuchu muničného skladu v slavošovskej papierni.

## Ocenenie
* 1946 in memoriam vyznamenaný Radom SNP I. tr. 

## Literatúra
* *[[Slovenský biografický slovník]]*

## Externé odkazy
* 

Kategória:Osobnosti SNP
Kategória:Osobnosti z Hornej Lehoty (okres Brezno)
Ján Daniel Belák

**Ján Daniel Belák** (* 13. jún 1922, Horná Lehota – † 23. október 1944, Slavošovce) bol slovenský protifašistický bojovník.

## Rodina
*otec: Ján Belák
*matka: Margita rod. Kováčová
*brat: Pavel Jozef Belák 

## Životopis
Študoval na gymnáziu v Banskej Bystrici, zemepis a telesnú výchovu na univerzite v Bratislave, 1947 PhDr. i in memoriam. Člen hnutia odporu proti klérofašistickému režimu. Počas SNP príslušník partizánskej brigády Za slobodu Slovanov, zahynul pri výbuchu muničného skladu v Slavošovskej papierni.

## Ocenenie
* R. 1946 in memoriam vyznamenaný Radom SNP II. tr. a Čs. vojnovým krížom 1939

## Literatúra
* *[[Slovenský biografický slovník]]*

## Externé odkazy
* 

Kategória:Osobnosti SNP
Kategória:Osobnosti z Hornej Lehoty (okres Brezno)
Oskár Belan

**Oskár Belan** (do 1945 **Oskár Berger**) (* 14. január 1913, Ľubietová - † 17. marec 1990, Banská Bystrica) bol  kožušník, protifašistický bojovník.

Jeho syn Ivan Belan, jeho dcéra Alica Frühwaldová rod. Belanová, jeho manželka Edita Belanová  

## Životopis
Vyučil sa vo firme Kožušiny Slivka na Námestí v Banskej Bystrici, pracoval ako tovariš, neskôr vyučený kožušník. Účastník protifašistického odboja, radista v SNP. Rasovo prenasledovaný. Po vojne sa vrátil k svojej profesii, stal sa vedúcim obchodu s kožušinami a kožušníckej dielne v rámci n. p. Koža-Guma-Textil v Banskej Bystrici, kde žil (1927-1990).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Narodenia v 1913
Kategória:Úmrtia v 1990
Hermenegild Beláni

**Hermenegild Beláni** alebo **Hermenegild Belányi** (* 1703, Prievidza, Rakúsko-Uhorsko (dnes Slovensko) – † 22. apríl 1771, Brezno, Rakúsko-Uhorsko (dnes Slovensko)) bol rímskokatolícky kňaz, pedagóg a dramatik.

## Životopis
Základnú školu absolvoval v Prievidzi. Od roku 1721 bol členom Rehole Piaristov v Prievidzi po štúdiách prof. na piaristických gymnáziách. V rokoch 17421743 spravoval noviciát v Prievidzi, v roku 1750 bol superior piaristickej rezidencie v Brezne, v roku 1754 asistent provinciála a v roku 1760 vikár piaristickej provincie.

Bol autorom a režisérom školských divadelných hier. Vo Vacove nacvičil a uviedol mravoučné školské drámy.

Jeho otec sa volal Ján Beláni.

## Literatúra
* *[[Slovenský biografický slovník]]*
* BELÁNI, Hermenegild, SChP. In: 

## Externé odkazy
* 

Kategória:Uhorskí rímskokatolícki kňazi
Kategória:Narodenia v 1703
Kategória:Úmrtia 22. apríla
Kategória:Úmrtia v 1771
Kategória:Osobnosti z Prievidze
Judita Beláková

**Judita Beláková** (* 13. august 1962, Banská Bystrica) je poetka.

## Životopis
V r. 1985 absolvovala Stavebnú fakultu VŠT v Košiciach. Získala viacero ocenení na absolventských detských literárnych súťažiach a na Wolkrovej Polianke. Publikovala a publikuje v Podtatranských novinách, v Literárnej prílohe Smeny, v Novom slove mladých, Slovenských pohľadoch a i. Žije a pracuje v Poprade.

## Dielo
* Vodnica, Bratislava r. 1987
* Na hrane poludnia r. 1997 /v spoluautorstve s Branislavom Ivanom/

## Literatúra
* Výstrižkový fond

## Externé odkazy
* 

Beláková, Judita
Ivan Belan

MUDr. **Ivan Belan** (* 26. jún 1945, Banská Bystrica) je lekár-gynekológ.

Jeho otec Oskár Belan, jeho sestra Alica Frühwaldová rod. Belanová 

## Životopis
Študoval na Jesseniovej lekárskej fakulte v Martine odbor všeobecné lekárstvo (1963-1969), v roku 1974 absolvoval atestácie prvého stupňa, v roku 1979 aj druhého stupňa v odbore gynekológia-pôrodníctvo na ILF Bratislava. Pracoval v KÚNZ v Banskej Bystrici ako sekundárny lekár (1969-1979). Od r. 1979 pôsobí v KÚNZ v Banskej Bystrici, resp. Nemocnici s poliklinikou FDR ako starší sekundárny lekár a od r. 1998 ako ordinár detskej gynekológie. 

Je členom redakčnej rady časopisu Good News - Noviny Rotary distriktu č. 2240  - Česká republika a Slovenská republika (od r. 1999). Členom Rotary International je od r. 1991. V r. 1991-1993 znovuzaložil a stal sa zakladajúcim prezidentom Rotary klubu v Banskej Bystrici. Založil a bol prezidentom Nadácie Zdravé mesto.

## Ocenenie
* Cena primátora mesta Banská Bystrica za rok 2001

## Dielo
* Nemocnica F.D.Roosevelta v Banskej Bystrici od minulosti po súčasnosť 1901-1947-1997. Dunajská Streda, 1997 (spoluautor)

## Referencie

## Literatúra
* Kto bol kto v Banskej Bystrici v roku 2001

## Externé odkazy
* 

Belan, Ivan
Kategória:Absolventi Jesseniovej lekárskej fakulty v Martine Univerzity Komenského
Kategória:Slovenskí gynekológovia
Kategória:Osobnosti z Banskej Bystrice
Jozef Belánsky

náhľad|Belánszky Jozef Biskup Bansko-Bystrický
**Jozef Jakub Belánsky -** Belanszky de Bela (iné varianty mena **Belanský**, **Belánszky**, resp. v rodnej matrike **Bellansky**) (* 20. jún 1769, Kysucké Nové Mesto – † 4. január 1843, Žiar nad Hronom) bol rímskokatolícky biskup, v rokoch 18241843 diecézny biskup banskobystrický a náboženský spisovateľ.

## Životopis
Pochádza zo zemianskeho rodu s prídomkom z Belej a Horného Lieskového (). Narodil sa 20. júna 1769 v Kysuckom Novom Meste, pri krste dostal mená Jozef Jakub, jeho otcom bol Ondrej Belánsky a matkou Anna rod. Sidorová. Študoval na gymnáziu v Pešti a v Budíne, filozofiu a teológiu v Pécsi a vo Vacove. 12. augusta 1792 ho vysvätili za kňaza. Po kaplánskych rokoch sa stal profesorom biblistiky a cirkevného práva v seminári vo Vacove. Postupne získal viacero cirkevných hodností: 1802 vacovský kanonik, 1808 titulárny opát báth-monostorský, 13. októbra 1820 veľprepošt katedrálnej kapituly v Nitre.  náhľad|Banskobystrická kalvária, pamätná tabuľa na biskupa J. Belanského

Cisár František II. ho 4. marca 1823 vymenoval za banskobystrického biskupa. Po potvrdení pápežom 24. novembra 1823 ho prímas Alexander Rudnay 8. februára 1824 v Budíne vysvätil za biskupa. V priebehu roku 1829 dokončil vizitácie farností, ktoré nestihol jeho predchodca Anton Makay. Mnoho diecéznych inštitúcií podporoval z vlastných prostriedkov. V Banskej Bystrici založil materskú školu pre deti od 2 – 6 rokov. Za jeho finančnej podpory prebehla renovácia a rozšírenie biskupskej katedrály v Banskej Bystrici. 

Podporoval literárne snahy slovenských katolíckych kňazov – s jeho podporou napríklad vyšli štyri zväzky *Básní* Jána Hollého v Budíne v rokoch 1841 a 1842.

Jeho cirkevné historické práce zostali v rukopise.

Zomrel 4. januára 1843 v Žiari nad Hronom, je pochovaný v biskupskej krypte v Žiari nad Hronom.

## Referencie

## Literatúra
* BELÁNSKY, Ján. In: 

## Externé odkazy
* Záznam o krste v matrike; záznam "Josephus & Jacobus" neznamená, že by pochádzal z dvojičiek, pretože v príslušnej matrike v tomto období je v prípadoch viac mien uvedená spojka "et", resp. "&". V prípade dvojičiek sa výslovne uvádza "gemelli". Na základe zaužívanej praxe v Kysuckom Novom Meste v danom období teda pri krste dostal dve mená - Jozef Jakub.
* 
* Verejná knižnica M. Kováča B. Bystrica - katalóg Clavius Belánsky, Jozef, 1769-1843

Kategória:Biskupi Banskobystrickej diecézy do roku 1918
Kategória:Osobnosti z Kysuckého Nového Mesta
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Emil Belházy

**Emil Belházy** (* 24. december 1840, Banská Bystrica - † 25. apríl 1898, Budapešť) bol lesnícky odborník.

Jeho otec Ján Belházy, jeho matka Zuzana rod. Banková, jeho brat Eugen Belházy.

## Životopis
Študoval lesníctvo na Baníckej a lesníckej akadémii v Banskej Štiavnici. Pôsobil na lesných správach vo Vukovare, Iloku (Juhoslávia), v Diósgyori (Maďarsko), v Sigheti (Rumunsko). Od 1880 pracovník Uhorského ministerstva pôdohospodárstva, 1881 hlavný lesný inšpektor, 1884 hlavný lesný radca v Budapešti. Organizátor lesníctva v Uhorsku, zabezpečoval uplatňovanie lesného zákona z 1879, zaoberal sa hospodárskou úpravou lesov a lesným meračstvom; vynálezca tzv. Belházyho lesnej buzoly. Odborné články uverejňoval v *Erdészeti Lapok* (1864, 1890, 1892, 1895).

## Referencie

## Externé odkazy
* 
* Záznam o narodení a krste v matrike záznam číslo 147; pokrstený ako Emil Robert Bellházÿ

Kategória:Slovenskí lesníci
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Absolventi Baníckej a lesníckej akadémie v Banskej Štiavnici
Kategória:Osobnosti z Banskej Bystrice
Väčšinový volebný systém

**Väčšinový volebný systém** je typ volebného systému. Jeho základom je myšlienka vlády väčšiny, t. j. je založený na presvedčení, že vôľa väčšiny hlasov voličov je prvoradá. Predstavuje najjednoduchší spôsob delegovania vôle občanov na zastupiteľský orgán.
     
Jeho základnou črtou je, že sa štát rozdelí na množstvo jednomandátových volebných obvodov zodpovedajúce množstvu poslancov. 

V každom z týchto volebných obvodov zvedú volebný súboj stranícki alebo nezávislí kandidáti. Víťazom sa stáva ten, ktorý dosiahne väčšinu hlasov. Stáva sa reprezentantom daného obvodu v zastupiteľskom orgáne a ostatné hlasy určené pre zostávajúcich kandidátov prepadajú. 

## Delenie väčšinových volebných systémov
Poznáme dva druhy volebných systémov založených na väčšinovej voľbe. 

# Väčšinový volebný systém s relatívnou väčšinou hlasov potrebných na získanie poslaneckého mandátu, pričom kreslo poslanca získava ten kandidát, ktorý dostane jednoduchú väčšinu voličských hlasov. 
# Väčšinový volebný systém s potrebnou absolútnou väčšinou hlasov, pričom poslanecký mandát získava kandidát, ktorý získal nadpolovičnú väčšinu hlasov, t. j. najmenej 50 % plus jeden hlas. Ak žiadny z kandidátov nezíska požadovaný počet hlasov, koná sa druhé kolo s dvoma kandidátmi, ktorí získali v prvom kole najviac hlasov, prípadne s kandidátmi, ktorí v prvom kole získali stanovené percento hlasov. Na získanie mandátu v druhom kole postačuje jednoduchá väčšina voličských hlasov. Tento spôsob sa nazýva väčšinovopluralitný.

## Vplyv na stranícky systém
Väčšinový volebný systém s relatívnou väčšinou hlasov potrebných na získanie poslaneckého mandátu vedie k bipolarizácii politickej scény. Volebná súťaž sa odohráva viac-menej za účasti dvoch silných politických strán. 

Väčšinový volebný systém s potrebnou absolútnou väčšinou hlasov vo všeobecnosti vedie k multistraníckemu systému, s dvoma dominantnými stranami a viacerými menšími.

## Politické dôsledky väčšinového volebného systému
Jedným z jeho dôsledkov je jeho disproporcionalita. Dôsledkom je aj racionálne hlasovanie, keď voliči kalkulujú s možnými dôsledkami väčšinového systému. Hlasujú preto za jednu z dvoch silných politických strán, aby ich hlas neprepadol. 

Z hľadiska optimálnosti použitia väčšinového systému sa tento systém ukázal ako vhodný pre stabilizované krajiny, ktorými neprechádzajú viacdimenzionálne sociálne štiepenia. Naopak, politológovia ho považujú za nevhodný pre transformujúce sa štáty a najmä pre krajiny rozštiepené

Kategória:Volebné systémy
Hematológia

**Hematológia** je veda zaoberajúca sa fyziologickými funkciami krvi a ochoreniami krvi.

Hematológia je samostatný špecializačný medicínsky odbor. Len málo lekárskych odborov môže hematológii konkurovať svojím progresívnym vývojom a rozsahom riešenej problematiky.
Pôvodne malý pododbor vnútorného lekárstva sa rozšíril na interdisciplinárny odbor v úzkom spojení s interným lekárstvom, kardiológiou, onkológiou, gynekológiou, chirurgickými disciplínami a medicínou neodkladných stavov. 
Názov hematológie je odvodený z gréckeho tó haima – krv a lógos – slovo. Zjednodušená charakteristika hematológie – odbor skúmajúci zloženie krvi a krvotvorných orgánov, ich funkcie za normálnych okolností a chorobných podmienok. 
Moderná hematológia je rozšírená o transplantačnú problematiku, transplantácie krvotvorných buniek a kostnej drene a svojimi poznatkami vrátane imunohematológie zasahuje do transplantácie orgánov. Hematológia je raritná svojou vyváženosťou klinickej a laboratórnej medicíny.

Zakladateľom hematológie je Antonie van Leeuwenhoek.

## Iné projekty


Kategória:Medicínske odbory
Matěj z Janova

**Matěj z Janova** (* medzi rokmi 1350 až 1355 – † 30. november 1394) bol český kazateľ a spisovateľ, radený medzi „predchodcov“ Jana Husa.

Bol žiakom Jana Milíča, na rozdiel od neho však nepresadzoval ideál života v chudobe. Študoval teológiu v Paríži; promoval roku 1380. Nasledujúci rok podnikol cestu do Ríma, snažil sa získať nejakú obživu, čo sa mu podarilo až roku 1388, kedy získal faru vo Veľkej Vsi. Dovtedy pôsobil ako kanonik v Prahe a žil v chudobe, čo ovplyvnilo jeho názory.

Kázal po latinsky – pre učencov, propagoval štúdium Biblie.

## Dielo
* *Regulae veteris et novi testamenti* (Pravidlá Starého a Nového zákona)
* *Kázání*
* *Tractatus de praecepti Domini*

## Pozri aj
* Husitstvo

Kategória:Narodenia v 14. storočí
Kategória:Úmrtia 30. novembra
Kategória:Úmrtia v 1394
Kategória:Českí náboženskí spisovatelia
Kategória:Českí teológovia
Kategória:Českí rímskokatolícki kňazi
Kategória:Husitstvo
Naše noviny

**Naše noviny** bol kresťansko-sociálny politický časopis vydávaný v Banskej Bystrici na začiatku 20. storočia.

Bol to úradný politický časopis kresťanských socialistov. Vychádzal každú druhú sobotu, neskôr každú sobotu. Zodpovedný redaktor bol Arnold Bobok, vydavateľom bol Bansko-bystrický kresťanský robotnícky spolok. Tlačil sa u Filipa Macholda v B. Bystrici, neskôr u Jozefa Havelku. 

## Periodicita
* 1907 - I. roč. - 22 čísiel
* 1908 - II. roč. - 52 č.
* 1909 - III. roč. - 52 č.

## Noviny v elektronickej podobe
* ''Naše noviny'' - dostupné v Digitálnej knižnici UKB

## Zdroj
* NAŠE NOVINY : Kresťansko-sociálny politický časopis . In: *Bibliografia slovenských novín a časopisov do roku 1918*. Martin : Matica slovenská, 1958. 145 s.

Kategória:Slovenské novinárstvo